**A 2019/238 számú Határozat 2. Számú Melléklete**

**A 2000/69. SZÁMÚ, UTÓLAGOSAN MÓDOSÍTOTT ÉS KIEGÉSZÍTETT TESTNEVELÉSI- ÉS SPORT TÖRVÉNY ELŐÍRÁSAI ALAPJÁN, A SPORTPROGRAMOK TÁMOGATÁSI ELJÁRÁSÁRA, FELTÉTELEIRE ÉS ODAÍTÉLÉSI KRITÉRIUMAIRA VONATKOZÓ SZABÁLYZAT**

**Cél és jogszabályi keret**

**1. cikk** - (1) Jelen szabályzat célja a Sepsiszentgyörgy Municípium helyi költségvetéséből a 2000/69. számú, utólagosan módosított és kiegészített Testnevelési- és sport törvény előírásai alapján sporttevékenységi programokra nyújtandó vissza nem térítendő támogatás alapelveinek, általános keretének, odaítélési feltételeinek, kritériumainak és eljárásának a megállapítása.

(2) A sportprogramok vissza nem térítendő támogatásban részesített projektjeinek a kiválasztása jelen szabályzatnak megfelelően történik.

**2. cikk -** Jelen szabályzat értelmében, az alábbi terminusok és kifejezések a következő jelentéssel bírnak:

a) támogató hatóság – Sepsiszentgyörgy Municípium Helyi Tanácsa;

b) kedvezményezett - a kérelmező, akinek a sportprogramok vissza nem térítendő támogatásban részesített projektjeinek a nyilvános kiválasztási eljárása során a támogatási szerződést odaítélik;

c) elszámolható költségek - azok a kiadások, amelyek egy sportprogram keretén belül támogatás szempontjából figyelembe vehetők;

d) támogatási szerződés - a jogszabályok feltételei mellett Sepsiszentgyörgy Municípium Sepsiszentgyörgy Municípium Helyi Tanácsán keresztül és egy közjogi vagy magánjogi jogi személyiséggel rendelkező kedvezményezett sportszervezeti struktúra vagy egyéb az érvényes jogszabály szerinti intézmény vagy szervezet között megkötött szerződés;

e) finanszírozás - a sportszervezeti struktúrák, iskolai és egyetemi sportegyesületek oktatási egységei és intézményei, egyéb sportprojektekért és sportprogramokért felelős szervezetek és intézmények által kezdeményezett sportprogramok közforrásokból odaítélt támogatási összege, Sepsiszentgyörgy Municípium Helyi Tanácsa által jelen Szabályzat 4. cikkében foglaltak szerint, a 2001/215. számú, utólag módosított és kiegészített, újraközölt, helyi közigazgatási Törvény előírásainak értelmében, az utólag módosított és kiegészített 2000/69. számú törvény előírásaival, a sportprojektek és - programok (rendelet) állami támogatásáról szóló, 2018/664. számú, utólagosan módosított és kiegészített ifjúsági és sportminiszter Rendeletének rendelkezéseivel; valamint a többi, közhasznú sportprogramokra vonatkozó törvényes rendelkezésekkel összefüggésben;

f) közforrások - Sepsiszentgyörgy Municípium költségvetéséből Sepsiszentgyörgy Municípium Helyi Tanácsa által, a törvény feltételei szerint, a sportprogramok támogatása céljából kiutalt összegek;

g) kérelmező - az érvényben lévő jogszabályok szerint létesített, a támogatás kérelmezésére és egy sportprogram támogatása érdekében támogatási kérelmet benyújtani jogosult sportszervezeti struktúra, intézmény vagy szervezet;

h) sportszervezeti struktúra - közjogi vagy magánjogi jogi személyiséggel, illetve sportidentitás tanúsítvánnyal rendelkező, a sportjegyzékében egy adott számon nyilvántartásba vett sportszervezeti struktúra;

i) sporttevékenységi szerződés - egy sportszervezeti struktúra és egy független természetes személy (PIF), amely lehet: sportoló, edző, gyógytornász, masszőr, sportorvos, sportorvosi asszisztens, sportmenedzser, technikai igazgató, statisztikus, operatőr, versenyszervező, kisegítő személyzet, egyéb, egy közhasznú sportprogramon belüli sportintézkedések megvalósításához hozzájáruló személyek között a törvény feltételei szerint megkötött szerződés;

j) sportprogram - olyan intézkedések sorozata, amelyek együttes célja bizonyos teljesítmény célkitűzések elérése. Azok az intézkedés kategóriák, amelyek egy sportprogramon belüli sporttevékenységnek számítanak, a következők: sportfelkészítési intézkedések, sportversenyek és egyéb sportesemények, a továbbiakban együttesen sportintézkedések. A döntéshozó hatóság által jóváhagyott sportprogramok megnevezése „közhasznú sportprogramok“;

l) versenyszezon - egy, az egyéni sportok vagy sportjátékok területén, az érvényes jogszabály értelmében létesített sportszervezeti struktúra által szervezett sportprogramon belül felvállalt sportintézkedések sorozata, úgymint: felkészítő sportintézkedések, edzőtáborok, baráti és hivatalos mérkőzések, felkészítési és képesítési turnék, egyéb sajtos felkészítési sportintézkedések, egy sportprogram megnyitó- és záró-rendezvénye (díjátadási ünnepség/esemény);

m) felkészítési sportintézkedés - egy meghatározott program szerint, egy vagy több szakképzett személy felügyelete alatt, belföldön vagy külföldön végzett sportintézkedés, amelynek célja az egyén pszicho-motorikus fejlesztése és versenyeztetése;

n) sportvetélkedő - egy sportszervezeti struktúra és/vagy más illetékes szervezetek által, egy adott szabályzat alapján megszervezett sportintézkedés, amelynek célkitűzése a sporteredmények javítása, rekordok felállítása és/ vagy a győzelem megszerzése;

o) hazai sportvetélkedő - olyan sportverseny, amelyen a lebonyolítási szabályzat értelmében, kizárólag csak a Romániában bejegyzett sportszervezeti struktúrák sportolói vehetnek részt;

- országos szintű hazai sportvetélkedő - olyan hazai sportverseny, amelynek a szabályzatában foglalt célkitűzése egy országos szintű győztes kijelölése;

– regionális vagy megyeközti szintű hazai sportvetélkedő - olyan hazai sportverseny, amelynek a szabályzatában foglalt célkitűzése egy regionális vagy megyeközti győztes kijelölése vagy a legfelső szintű értékrangsorban való népszerűsítése;

– megyei szintű hazai sportvetélkedő - olyan hazai szintű sportverseny, amelynek a szabályzatában foglalt célkitűzése egy megyei győztes kijelölése vagy a legfelső szintű értékrangsorban való népszerűsítése;

– nemzetközi szintű sportvetélkedő - olyan sportverseny, amelyen, a lebonyolítási szabályzatok értelmében, több ország sportszervezeteinek a sportolói vehetnek részt;

p) egyéb sportintézkedések - olyan, a sportvetélkedőktől és a sportfelkészítőktől eltérő, belföldön vagy külföldön tartott sportesemények, amelyek a sporttevékenység számára jelentőséggel bírnak, úgymint: kongresszusok, konferenciák, szimpóziumok, szemináriumok, kollokviumok vagy más összejövetelek, munkatalálkozók, tapasztalatcserék, gálák, kiállítások, kurzusok és szakmai és képesítési gyakorlatok és hasonlók, valamint kutatási, dokumentációs, tájékoztatási, népszerűsítési, tanácsadási és hasonló sportintézkedések;

q) sportszervezetek - olyan sportszervezeti struktúrák, közjogi vagy magánjogi jogi személyek, jogi személyiséggel nem rendelkező iskolai és egyetemi sportegyesületek, amelyek, az alapító okirat vagy a személyzeti szabályzat értelmében, sportintézkedéseket szervezhetnek, illetve, adott esetben, azokhoz önrésszel hozzájárulhatnak és/vagy azokat támogathatják;

r) verseny előtti időszak - a hazai és külföldi sportszezonra való felkészülési időszak;

s) versenyidőszak - azon időszak, amely alatt az adott sportág romániai és nemzetközi federációja sportvetélkedőket szervez;

t) önrész – saját bevételből, adományokból, szponzorálásból, partnerségből vagy egyéb bevonzott támogatásokból származó, kevésbé közforrásokból kapott összegek.

**3. cikk -** (1)A közforrások közhasznú sportprogramokra való odaítélési eljárása, amelyek keretén belül a sporttevékenységi projektek támogatása megvalósulhat a következő jogi előírások figyelembe vételével történik:

- A 2001/215. számú, utólag módosított és kiegészített, újraközölt, helyi közigazgatási törvény;

- A 2006/273. Számú, utólagosan módosított és kiegészített, a helyi közpénzügyekről szóló törvény;

- A 2001/544 számú, utólagosan módosított és kiegészített, a közérdekű információk szabad áramlásáról szóló törvény;

- A 2000/69. számú, utólagosan módosított és kiegészített Testnevelési- és sport törvény;

- a 2000/24. számú, utólagosan módosított és kiegészített, újraközölt, a jogszabályok kidolgozásához szükséges jogalkotási technikai szabályokról szóló törvény;

- A 2000/69. számú Testnevelési- és sport törvény rendelkezéseinek gyakorlatba ültetési Szabályzatának az elfogadásáról szóló 2001/884. számú kormányrendelet;

- Az 1996/21. számú versenyjogi törvény;

- A 2014/77. számú, az állami támogatások területén érvényes országos eljárásokról valamint a versenyjogi törvény kiegészítéséről szóló sürgősségi rendelet;

- A 2017.06.19/631. számú, a sporttevékenységek keret-szerződés modelljének az elfogadásáról szóló Rendelet (az ifjúsági- és sportminiszter és a munkaügyi és szociális igazságügyi miniszter közös rendelete);

- A sportprojektek és - programok (rendelet) állami támogatásáról szóló, 2018/664. számú, utólagosan módosított és kiegészített ifjúsági és sportminiszter Rendelet;

- A 2007/1447. Számú, a sporttevékenységek pénzügyi normáinak elfogadásáról szóló kormányrendelet;

**Alkalmazási terület, támogatások céljából a közforrások való hozzáférési feltételei és odaítélési kritériumai**

A sportprogamok elszámolhatósága

**4. cikk -** (1) Sepsiszentgyörgy Municípium Helyi Tanácsának határozata által Sepsiszentgyörgy Municípium költségvetéséből összegek különíthetők el ”A teljesítménysport népszerűsítése” elnevezésű közhasznú sportprogram keretén belül az alábbiakban megjelölt sportszervezetek által kezdeményezett sportprogramok finanszírozása céljából, amelynek célja a következő:

a) Sepsiszentgyörgy Municípium vonzáskörzetében létesített közjogi jogi személyiséggel rendelkező sportklubok sportprogramjainak a támogatása;

b) Sepsiszentgyörgy Municípium vonzáskörzetében létesített közjogi vagy magánjogi jogi személyiséggel rendelkező, non-profit jogi személyiségekként működő, sportidentitás tanúsítvánnyal rendelkező sportszervezeti struktúrák vagy egy, az érvényes jogszabály szerinti intézmények és szervezetek programjainak a támogatása;

c) Sepsiszentgyörgy Municípium vonzáskörzetében az adott sportágak megyei szintű, a megfelelő sport federációkhoz kapcsolódó egyesületei szervezett sportprogramok támogatása;

d) Sepsiszentgyörgy Municípium vonzáskörzetében az országos szintű sport federációk, megyei sport- és ifjúsági kirendeltségek által lebonyolított létesített sportprogramok támogatása;

e) Sepsiszentgyörgy Municípium vonzáskörzetében a kiemelkedő sportteljesítmény céljából a Román Olimpiai és Sportbizottság által lebonyolított sportprogrmaok támogatása;

(2) Jelen szabályzat rendelkezései értelmében, nem igényelhető támogatás olyan tevékenységek számára, amelyek a kérelmező infrastruktúrájának a fejlesztését feltételezik.

**5. cikk** - Sepsiszentgyörgy Municípium Helyi Tanácsa a sportprojektek/programok kiválasztása érdekében, a rendelkezésre álló költségvetés függvényében, évente egy vagy több ülésszakot tarthat.

**A sportszervezeti struktúrák/sportszervezetek elszámolhatósági kritériumai és feltételei**

**Art. 6.** - (1) Azok az elszámolhatósági kritériumok és feltételek, amelyeknek, a 4. cikkben foglalt közjogi és magánjogi sportszervezeti struktúrák részéről, a támogatáshoz való hozzáérés érdekében, együttes teljesítése szükséges, a következők:

a) a jogszabály értelmében elismert sportszervezeti struktúra vagy a törvény feltételei szerint a támogatás kérelmezésére jogosult intézmény/szervezet legyen;

b) igazolni tudja egy adott sportág országos szaksport federációhoz és/vagy, esetenként, a megyei szintű egyesülethez való csatlakozását;

c) igazolni tudja a december 31.-i keltezéssel az illetékes pénzügy szervnél az előző évre vonatkozólag benyújtott pénzügyi helyzetjelentést; amennyiben az nincs készen, az előző pénzügyi évre vonatkozó helyzetjelentések nyújtandók be;

d) ne legyenek az előző évre kivetett esedékes fizetési kötelezettségei azon közintézménynél, amely felé támogatási szerződés/ tásulási szerződés céljából kérelmet nyújtott;

e) ne legyenek állami, valamint helyi adók és illetékek társadalombiztosítási járulékok formájában kivetett esedékes fizetési kötelezettségei;

f) ne álljon jogvitában azon közintézménnyel, amelytől a támogatási szerződés nyújtását igényli;

g) ne szolgáltasson hamis információkat a finanszírozási kérelemhez csatolt dokumentumokban;

h) ne legyen a személyzeti szabályzatok, alapító okiratok, belső rendszabályzatok, valamint a törvény rendelkezéseinek a be nem tartási helyzetében;

i) A teljes támogatás minimum 10%-os önrészével járuljon hozzá a támogatási szerződéshez;

j) betartotta az előzőleg Sepsiszentgyörgy Municípiummal megkötött más támogatási szerződésben vállalt kötelezettségeit és nem követett el súlyos szakmai jellegű hibát, amennyiben a támogató hatóság erre vonatkozóan tárgyi bizonyítékokat tud nyújtani;

k) ne legyenek egy végleges bírósági döntés alapján zárolt bankszámlái;

l) ne képezze tárgyát egy felszámolási- vagy csődeljárásnak, vagy ne álljon már felszámolás vagy csőd alatt az érvényes jogszabályok előírásai szerint;

m) a teljes kérelmezési iratcsomót a támogató hatóság által előírt határidőn belül nyújtsa be.

**7. cikk** - Azok a sportszervezeti struktúrák és szervezetek elszámolhatók, amelyek:

a) betartják a jelen szabályzat által előírt elszámolhatósági kritériumokat és feltételeket;

b) a támogatást kérelmező iratcsomó dokumentációjában benyújtották az alábbi dokumentumokat:

1) Finanszírozási kérelem - a Szabályzat 1. számú Melléklete;

2) A sportprogram bevételeire és kiadásaira vonatkozó költségvetés - A Finanszírozási kérelem 1.1. számú Melléklete;

3) nyilatkozat önrész rendelkezésre állásáról - a Finanszírozási kérelem 1.2. számú Melléklete;

4) nyilatkozat - a Finanszírozási kérelem 1.3. számú Melléklete;

5) pártatlansági nyilatkozat – a Finanszírozási kérelem 1.4. számú Melléklete;

6) saját felelősségre tett nyilatkozat sportprogram felelős kinevezésére vonatkozóan - 1.5. számú Melléklet;

7) a sportszervezeti struktúrák számára a sportidentitás tanúsítvány és/vagy megalakításra vonatkozó engedély másolata;

8) a megalakításra vonatkozó végleges és visszavonhatatlan bírósági határozat;

9) a személyzeti szabályzat és alapító okirat, valamint azok módosításának a másolatai, a véglegesnek és visszavonhatatlannak maradt bírósági végzések másolatai, melyek révén engedélyezték a személyzeti szabályzat és az alapító okirat módosításait;

10) az adott sportág országos szintű szakmai sport federációhoz és/vagy esetenként megyei sportegyesülethez való csatlakozást igazoló okirat;

11) A megyei pénzügy által kibocsátott adóigazolás és a helyi pénzügy által kibocsátott adóigazolás;

12) Az előző évre vonatkozó december 31.-i keltezésű, a megyei pénzügyi hatóságnál bejegyzett pénzügyi helyzetjelentés másolata; amennyiben az nincs készen, az előző pénzügyi évre vonatkozó egyenleg nyújtandó be;

13) az adóigazgatási nyilvántartásba vétel igazolásának a másolata;

14) egyéb regionális közigazgatási egységekkel vagy, adott esetben, kormányzati és non-profit szervezetekkel való együttműködésre vagy partnerségre vonatkozó dokumentumok;

15) Spsiszentgyörgy Municípiumban található cégszékhelyet igazoló okirat másolata; kivételt képeznek más megyék szervezetei( klubok, országos federációk, szervezetek), amelyek Sepsiszentgyörgy Municípiumban Sepsiszentgyörgy Municípium számára fontos eseményeket/versenyeket szerveznek).

16) egyéb, a kérelmező számára releváns dokumentumok;

**A támogatás odaítélési eljárása**

**8.** **cikk**- (1) A sportszervezeti struktúráknak sportprogramjainak a municípium költségvetéséből való támogatása, a rendelkezésre álló költségvetéstől függően, egy vagy több ülésszak megtartását követően, tanácshatározat által meghatározott szerződés alapú kiutalások révén történik.

(2) A támogatói szerződések odaítélése a Helyi Tanács határozatai alapján, a sportprogramok nyilvános kiválasztása révén történik, amely eljárás lehetővé teszi egy, közforrásokból finanszírozott támogatási szerződés, annak, a támogatási szerződések alapelveinek a betartásával, egy bizottság általi kiválasztása általi odaítélését. A sportprogramok nyilvános kiválasztásának a kiértékelési eredményeit, valamint az elszámolható programok támogatására elkülönített összegeket, a törvény feltételei szerint, Sepsiszentgyörgy Municípium Helyi Tanácsa jóváhagyásának vetik alá.

(3) A támogatási szerződés, a 3. Számú Mellékletben foglaltak szerint, előírásokat tartalmaz a szerződés tárgyára, értékére, időtartamára, a szerződő felek jogaira és kötelezettségeire vonatkozóan.

(4) A szerződés előírásai a felekre nézve teljes jogerővel bírnak, technikai, pénzügyi és közigazgatási jellegű jogszabálynak minősülvén.

(5) A projektek/sportprogramoknak a közigazgatási szervek által szervezett kiértékelési és kiválasztási eljárását jelen szabályzat határozza meg.

**Átláthatóság és nyilvánosság**

**9 cikk -** (1) Jelen szabályzat a projektek kiértékelési kritériumaival, valamint a finanszírozási dokmentációval és az elszámolási dokumentációval együtt Sepsiszentgyörgy Municípium Polgármesteri Hivatalának honlapján [www.sfantugheorgheinfo.ro](http://www.sfantugheorgheinfo.ro) kerül nyilvánosságra.

(2) A finaszírozási sportprogramok versenypályázatára vonatkozó hirdetés Sepsiszentgyörgy Municípium Polgármesteri Hivatalának székhelyén, 1 December 1918 utca, 1. szám alatt, a polgármesteri hivatal honlapján, valamint legkevesebb két helyi napilapban teszik közzé.

(3) A kérelmezők a finanszírozási kérelmet a hirdetés közzétételétől számítpott 15 napon belül nyújthatják be.

(4) A kiválasztás végeredményét a Polgármesteri Hivatal hirdetőtábláján, valamint a [www.sfantugheorgheinfo.ro](http://www.sfantugheorgheinfo.ro) honlapon hozzák nyilvánosságra.

(5) Kiegészítő információk Sepsiszentgyörgy Municípium Polgármesteri Hivatala keretén belül működő Közönségszolgálati Irodában, Sepsiszentgyörgy, 1 Decembrie 1918 utca, nr. 2. szám alatt igényelhetők.

(6) Sepsiszentgyörgy Munícipium, a rendelkezésre álló költségvetés függvényében, a sportprogramok kiválasztása érdekében évente egy vagy több ülésszakot tarthat. Az ülésszakok számát polgármesteri rendelet határozza meg.

**Nyilvános tájékoztatás és döntéshozatali átláthatóság**

**10. cikk** – (1) A keretösszegeknek a sportszervezeti struktúrák tevékenységének a finaszírozása céljából a helyi költségvetésből történő elkülönítési eljárásai, a sportprogramok/sportintézkedések kiválasztási eljárásai, a pénzügyi hozzájárulások odaítélése, a Sepsiszentgyörgy Municípium és a kedvezményezettek között aláírt támogatási szerződések, valamint a sporttevékenységek támogatására vonatkozó költségvetés végrehajtásáról szóló jelentések, a közérdekű információkhoz való szabad hozzáférésről szóló 2001/544. számú törvény előírásai szerint, közérdekű információknak számítanak.

(2) Jelen szabályzat feltételei szerint a helyi költségvetésből támogatott valamennyi kiadást az átláthatóság alapelveinek megfelelően hajtanak végre és azok Sepsiszentgyörgy Municípium Helyi Tanácsa által bemutatott bizonyos jelentések tárgyát képezik majd.

**A 2000/69. számú, utólagosan módosított és kiegészített Testnevelési- és sport törvény alapján történő támogatások odaítélési eljárása**

**11. cikk** - A sporttevékenységek helyi tanácshatározatok alapján pénzügyi hozzáárulások révén történő támogatási eljárása a következő szakaszokban foglalja magába:

a) a támogatási szerződés kérelmezője Sepsiszentgyörgy Municípium Polgármesteri Hivatalának Iktatójában a sportprogram támogatását kérelmező iratcsomót nyújt be;

b) a technikai és pénzügyi kapacitásra vonatkozó kritériumok elszámolhatóságának, nyilvántartásának, teljesítésének az ellenőrzése és a Helyi Tanácsnak a támogatás jóváhagyására tett javaslatot tartalmazó Szakvélemény összeállítását egy polgármesteri rendelet alapján kinevezett bizottság végzi el;

c) a dokumentáció kiértékelése és jóváhagyása egy helyi tanácsosokból álló bizottság által;

d) a sportprogram támogatásának helyi tanácshatározat által történő jóváhagyása;

e) a támogatási szerződés megkötése és végrehajtása.

**12. cikk** (1) A támogatást kérelmező dokumentációt egy írott példányban kell benyújtani Sepsiszentgyörgy Municípium Polgármesteri Hivatalának Iktatójában.

(2) A programjavaslatot tartalmazó, a támogatást kérelmező dokumentációnak tartalmi szempontból szigorú és kötelező jellege van és saját felelősségre a kérelmező vagy más, általa meghatalmazott személy által aláírandó.

**A vissza nem térítendő támogatási szerződések odaítélési alapelvei**

**13. cikk** - A támogatási szerződések odaítélési alapját képező alapelvek a következők:

a) a szabad verseny, illetve feltételek biztosítása ahhoz, hogy a közjogi vagy magánjogi sportszervezeti struktúráknak jogában álljon, a törvény feltételei szerint, kedvezményezetteknek lenni;

b) a közforrások felhasználásának a hatékonysága, valamint a versenyrendszer és azon kritériumok használata, amelyek lehetővé teszik támogatási szerződéseket illető javaslatok és a technikai és pénzügyi kiírási feltételek kiértékelését;

c) az átláthatóság, illetve a támogatási szerződés odaítélési eljárásának az alkalmazására vonatkozó információk valamennyi érdekelt rendelkezésére bocsátása;

d) a torlódás kizárása, abban az értelemben, hogy egy adott általános, regionális vagy helyi érdek megvalósítását célzó ugyanazon tevékenység egy adott pénzügyi éven belül több támogatási szerződésben ugyanazon támogatási hatóság részéről nem részeülhet;

e) visszaható hatály tilalma, illetve azon lehetőség kizárása, hogy egy olyan tevékenységre rendeljenek el közforrásokat, amelynek a végrehajtása a támogatási szerződés megkötésének az időpontjában már megkezdődött vagy befejeződött, kivételt képezvén a kedvezményezett által a folyamatban lévő sportprogram folytatására költött pénzeszköz alapok;

f) társfinanszírozás, abban az értelemben, hogy a támogatásokat a kedvezményezett részéről a nyújtott támogatás teljes értékének a minimum 10%-át képező önrésznek kell kísérnie;

g) egyenlő bánásmód, illetve a kiválasztási kritériumok és a támogatási szerződés odaítélési kritériumainak kivételezés nélküli alkalmazása, úgy, hogy bármelyik közjogi vagy magánjogi sportszervezeti struktúra egyenlő eséllyel bírjon az adott szerződés odaítélést illetően;

h) évenkéntiség, a teljes támogatási eljárás ugyanazon naptári éven belüli lebonyolítása értelmében, amelyben szezonális sportesemények céljából támogatást nyújtottak;

i) szezonális jelleg, a támogatási eljárás több naptári év során zajló versenyszezonokon belüli lebonyolítása értelmében, azokra a sportjátékokra vonatkozóan, amelyekben a támogatást nyújtották, de amelyekre minden egyes pénzügyi évben szezonális támogatási szerződések kerülnek megkötésre.

**Társfinanszírozás**

**14. cikk -** (1) Sepsiszentgyörgy Municípium támogatást nyújt **helyi, megyei, országos és nemzetközi szintű, nagy horderejű sportprogramok megszervezésére, amelyek Sepsiszentgyörgy Municípium számára jelentőséggel bírnak,** az e célból elkülönítettköltségvetési előirányzatok keretei között, **a Helyi Tanács által finanszírozott “A TELJESÍTMÉNYSPORT NÉPSZERŰSÍTÉSE” elnevezésű a támogató hatóság határozata által elfogadott, közhasznú sportprogram céljának és célkitűzéseinek megfelelően.**

A támogatás kedvezményezettjének a nyújtott támogatás teljes értékének a 10%-át képező önrésszel kell hozzájárulnia. A kedvezményezett önrésze állhat saját bevételből, adományokból, szponzorizálásból, partenerségből, egyéb bevonzott pénzügyi erőforrásokból.

(2) Azon sportszervezeti struktúrák esetében, ahol Sepsiszentgyörgy Municípiuma tagi minőségben van jelen, jelen szabályzat értelmében megvalósított programok elszámolható költségeinek a társ-finanszírozása **nem haladhatja meg az adott jogi személy vagyonában való részvételi kvóta keretét, tekintetbe véve a minimum 10% önrész arányát.**

**A támogatási dokumentáció kiértékelése**

**15. cikk** - (1) Sepsiszentgyörgy Munícipium Polgármesteri Hivatalában beiktatott támogatási kérelem dokumentációit az elszámolhatóság szempontjából egy polgármesteri rendelettel kinevezett bizottság vizsgálja majd át, amely a dokumentumokat illetően pontosításokat és kiegészítéseket igényelhet a kedvezményezettek részéről. A szakosztály részéről igényelt pontosításokat és kiegészítéseket legtöbb a kérés kézbesítését követő legtöbb 5 napon belül be kell nyújtani.

(2) A dolumentációnak a sporttevékenységi programok által kitűzött célokat, valamint jelen szabályzatnak való megfelelést illető kiértékelését, valamint a költségekre lebontott igényelt támogatás összegét illetően egy 3 tagból (helyi tanácsosok) álló, Sepsiszentgyörgy Municípium Helyi Tanácsa által határozattal kinevezett bizottság végzi el.

(3) Jelen szabályzat 16. cikk (7) bekezdésében foglalt helyzet fennállása esetén, a bizottságot mindkét támogató hatóság képviselőiből állítják össze.

(4) A támogatást kérelmező dokumentációját a sportprogramok kiértékelési bizottságai vizsgálják át és a következő kiértékelési kritériumok szerint jelölik meg:

Kiértékelési kritériumok

|  |  |  |
| --- | --- | --- |
| **Tétel-szám** | **KRITÉRIUM** | **MAXIMÁLIS PONTSZÁM** |
| 1. | **A versenyprogram hatásköre, fontossági szintekre való besorolása és jelentősége** | **22** |
|  | * 1. - helyi | 2 |
| * 1. - megyei | 3 |
| * 1. - országos | 7 |
| * 1. - nemzetközi | 10 |
| 2. | **Korkategóriák** | **11** |
| 2.1 – Gyermekek és juniorok | 4 |
| 2.2 - Seniorok | 7 |
| 3. | **Olimpiászokra való felkészítés/olimpiászokon való részvétel, Európa- vagy világbajnokságok** | **11** |
| 4. | **Sportkategória** | **13** |
| 4.1 – Csapatsport | 8 |
| 4.2 – Egyéni sport | 5 |
| 5. | **Költségvetés** | **15** |
| 5.1 - Becsült kiadásokról szóló jelentés – várt eredmények, valószerű és a tervezett tevékenységekkel összhangban álló | 2 |
| 5.2 – A javasolt költségek valóságos módon tükrözik az ár-érték arányt | 3 |
| 5.3 – A kérelmező minimum 10% önrészének a rendelkezésre állása | 5 |
| 5.4 – Finanszírozási erőforrások bevonzása egyes gazdasági szereplők általi szponzorizálás révén | 5 |
| 6. | **Folytonosság a sportprogramok kezdeményezése és megszervezése tekintetében** | **13** |
| 6.1 – Minimum két év folytonosság | 5 |
| 6.2 – Több mint két év folytonosság | 8 |
| 7. | **Előzőleg megvalósított eredmények** | **15** |
| 7.1 – elnyert európai díj/díjak | 5 |
| 7.2 – Országos versenyeken elnyert cím/címek | 4 |
| 7.3 – Országos szintű helyezés (2. és 3. hely) és/vagy európai versenyeken való részvétel | 3 |
| 7.4 - Megyei szintű helyezés (1, 2. és 3. hely) | 2 |
| 7.5 – Első ligában vagy esetenként, I. osztályú országos szintű versenyeken való részvétel | 1 |
| **TELJES MAXIMÁLIS PONTSZÁM** | **100** |

(5) Azért, hogy a benyújtott programokat elszámolhatónak lehessen tekinteni, a kiértékelt dokumentációk minimum 50 pontot kell kigyűjtsenek a (4) bekezdésben foglalt tánlázatnak megfelelően.

**A támogatási szerződés befejezése**

**16. cikk -** (1) A kiértékelési ülésszak során annak eredményeiről jelentést állítnaak össze, amely jelentést a bizottság tagjai írnak majd alá.

(2) A kiértékelés eredményeinek a kifüggesztésére a támogatási kérelmek utolsó benyújtási időszakától számított legtöbb 30 naptári napon belül kerül sor a Polgármesteri hivatal székhelyén és annak honlapján az elkülönítésre javasolt pénzeszközöket is beleértve.

(3) A kiválasztás eredményeit a kifügesztéstől számított 2 munkanapon belül lehet megfellebbezni. A fellebbezéseket Sepsiszentgyörgy Municípium Polgármesteri Hivatalának székhelyén lehet benyújtani.

(4) A fellebbezések felülvizsgálatát a fellebbezéseket kivizsgáló bizottság végzi el, amelyet a Helyi Tanács határozata által e célból hoztak létre.

(5) A fellebbezések megoldásának az eredményeit a fellebbezés benyújtásától számított 2 munkanapon belül a Polgármesteri Hivatal székhelyén, valamint annak honlapján függesztik ki;

(6) A támogatást, a támogatott programnak a Helyi Tanács határozat általi jóváhagyását követően, egy Sepsiszentgyörgy Municípium és a sportszervezeti struktúra között megkötött szerződés alapján ítélik oda.

(7) Azon sportszervezeti struktúrák esetén, amelyekben Sepsiszentgyörgy Municípium tagként szerepel, amennyiben támogatási kérelmet nyújtanak be úgy Sepsiszentgyörgy Municípium Helyi Tanácsánál, mint más helyi közigazgatási hatóságnál vagy közintézménynél, amely ugyanúgy tagként szerepel, a torlódás alapelvének az elkerülése végett, egyetlen támogatási szerződés köttetik meg egyrészt a kérelmező, másrészt pedig a támogató hatóságok között.

**A támogatási szerződés lebonyolításának az eljárása**

**17. cikk** - (1) Az elszámolható költségek a támogatási szerződés alapján lesznek finanszírozhatók, kizárólag olyan mértékben, amilyen mértékben, a támogatási kérelem tárgyát képező sportprogramot illetően, megalapozottnak és időszerűnek ítélik majd meg azokat.

(2) Az elszámolható költségkategóriák a következők:

1. szállítási kiadások;

2. szállásköltségek;

3. étkezésre kiadott költségek;

4. a sportolói étrenddel kapcsolatos kiadások;

5. edzők, orvosok és egyéb személyek fizetésével kapcsolatos kiadások;

6. személyek, anyagok, sportfelszerelés és egyéb javak biztosításával kapcsolatos kiadások;

7. anyagok és sportfelszerelések beszerzésével kapcsolatos kiadások;

8. orvosi és dopping ellenőrzési költségek;

9. a sporttevékenységben résztvevők díjaival, juttatásaival, szerződéses jövedelmével (CAS) kapcsolatos kiadások, prémiumok és sportjuttatások, egyéb jogok;

10. egyéb költségkategóriák (leigazolási és átigazolási díjak, impresszáriói és sportképviseleti szolgáltatások, egyebek).

A sportintézkedések megszervezése, lebonyolítása, illetve az azokon való részvétel érdekében, a kedvezményezettek, esetenként, a jóváhagyott és a támogatási szerződés alapján elkülönített költségvetés előírásaival összhangban a következő költségekre is költhetnek:

a) szerződés jellegű, a sportszervezeti struktúra és a sportolók/a technikai stáb tagjai (edzők, fizikai felkészítők, orvosok, orvosi asszisztensek, statisztikusok, gyógytornászok, masszőrök, operatőrök, technikai igazgatók, egyéb a felkészítési és versenyeztetési folyamatban résztvevő személyek sporttevékenységi szerződésben (CAS) foglalt juttatásokkal és jövedelemmel kapcsolatos kiadások) amelyek az érvényben lévő jogszabályok értelmében PIF-nek (független természetes személynek) számítanak;

b) A sportolók és a felkészítési és versenyeztetési intézkedésekben résztvevő technikai személyzet elszállásolásához szükséges, szabadpiaci áron történő lakásbérlés. A felkészítési intézkedésekben való részvételhez (sporttáborok, turnék, egyéb intézkedések) vagy az adott sportág hivatalos naptárában beütemezett sportintézkedések kizárólag a maximum 3 csillagos helyszíneken igénybe vett szálláshelyek számolhatók el);

c) a sportolók, illetve a technikai stáb tagjainak a tartózkodási hely/tartózkodási hely szerinti ország illetve a kijelölt felkészülési helyszín közötti oda- és visszaúttal/ érkezéssel és távozással kapcsolatos szállítási költségek, a felek közötti sporttevékenységi szerződés előírásai szerint;

d) Sportbázisok, konferenciatermek, helyiségek, irodai felszerelés és egyéb az intézkedések foganatosításához szükséges javak bérlési szolgáltatásai;

e) erőfeszítés utáni felépülés, rehabilitáció és személyi higiénia, úgymint szauna, masszázs, egyebek;

f) orvosi szolgáltatások, közrend és a tűzvédelmi normák betartásának a biztosítása, a sportesemények helyszínén;

g) Hirdetőtáblák és reklámanyagok, zászlók elhelyezéséhez szükséges anyagok, írószerek és egyéb fogyóanyagok, virágdíszletek;

h) weboldal tárhelyek bérlésével, a sportintézkedéseknek az online környezetben való karbantartásával és népszerűsítésével kapcsolatos kiadások;

i) a sporteseményekre való beiratkozási és/vagy részvételi díjak, az intézkedések szervezési díja, a szervezők által megszabott feltételek szerint, képzési díjak, leigazolási és átigazolási díjak;

j) a sporteseményeknek helyet adó országokba való belépéshez szükséges vízumok megszerzése;

k) oltásokkal és egyes országokra valamint helységekre jellemző gyógyszerekkel kapcsolatos orvosi költségek, a személyek egészségügyi biztosításával kapcsolatos kiadások;

l) kulturális tevékenységek;

m) előadók és tolmácsok tiszteletdíja;

n) sporteseményeket érintő parkolási díjak és nemzetközi protokoll szolgáltatások;

o) a valuta megszerzését érintő díjak és banki jutalékok;

p) a sporttevékenységek pénzügyi normáinak elfogadásáról szóló, utólagosan módosított és kiegészített 2007/1.447 számú Kormányhatározat által megállapított pénzügy kereteken belüli egyéb kiadások.

(3) A sport területén történő kutatási, dokumentációs, tájékoztatási, , népszerűsítési, tanácsadási intézkedések megvalósítása, a szakszemélyzet képzése és tökéletesítése, valamint a többi sportintézkedések érdekében, a kedvezményezettek, a jóváhagyott költségvetési előírások keretén belül, a következőkre is költhetnek:

a) a sport és testnevelés területén végzett kutatási és dokumentációs tanulmányok költségei;

b) könyvek és egyéb sport jellegű kiadványok beszerzésére fordított kiadások;

c) az illető terület szakirodalmának a fordítására, nyomtatására, sokszorosítására és egyéb hasonló jellegű kiadásokra fordított összegek;

d) a módszertani audiovizuális anyagok megvalósítására és a sporttevékenység népszerűsítésére fordított kiadások;

e) a sport területével kapcsolatos tanácsadási szolgáltatások költségei;

f) a sport területével kapcsolatos alap és frissítési szoftverek engedélyeinek a beszerzése, szoftver alkalmazások programozási és karbantartási szolgáltatások;

g) képzés és továbbképzés biztosítása a szakemberek számára.

(4) A Helyi Tanács által nyújtott összegekből nem lehet a jelen szabályzat feltételei szerint azokat a kiadásokat elszámolni, amelyeket a kedvezményezett a szerződés megkötése előtt vállalt fel és törlesztett, akkor sem, ha ezek a kiadások a támogatott sportprogrammal/sportprojekttel kapcsolatosak. A 13 cikk f) pontjában foglalt társfinanszírozási felső határ keretén belül, kivételt képeznek csak azok a pénzügyi erőforrások, amelyeket a kedvezményezett a program folytatására fordított;

**18. cikk -** (1) A támogató hatóság és a kedvezményezett a támogatási szerződésben megállapodnak afelől, hogy a kedvezményezettnek kiutalandó összegeket részletekben kerülnek kifizetésre, a projekt előrehaladási fázisának és a járulékos költségek függvényében, a lehetséges pénzügyi kockázatok kiértékelése szerint, a támogatott tevékenység időtartamának és időbeli fejlődésének vagy a kedvezményezett belső szervezési és működési költségeinek megfelelően.

(2) Az adott program vagy projekt következő szakaszával kapcsolatos részlet finanszírozását csak az előző részlet felhasználásának a féléves jelentések és igazoló okiratok benyújtása általi alátámasztását követően ítélik oda.

(3) Az kedvezményezett által alá nem támasztott odaítélt összegeket a törvény értelmében felhalmozott törvényes kamatokkal együtt vissza kell téríteni a támogatónak.

**19. cikk** - (1) Az előlegként kapott összeg nem haladhatja meg az odaítélt támogatás 30%-át.

(2) A támogató hatóságnak a következő jogai és kötelezettségei vannak:

a) felülügyelni és ellenőrizni az odaítélt összeg felhasználási módját, illetve a törvényes rendelkezések betartását;

b) kifizetni sportprogram finanszírozására szánt összeget a következőképpen:

- előlegként, a támogatási szerződés értékének a 30%-át;

- 7 naptári nappal az igazoló okiratok bemutatását követően a soron következő részleteket.

**A jelentési eljárás**

**20. cikk** - (1) A szerződés lebonyolítása során, a kedvezményezettek kötelesek Sepsiszentgyörgy Municípium Polgármesteri Hivatal keretén belül tevékenykedő szakstruktúra előtt bemutatni a következő jelentéseket:

- félidős jelentések;

- végső jelentés: a sportprogram/sportprojekt befejezésétől számított 15 napon belül, de nem később, mint a szerződés érvényességi ideje előtt benyújtandó, és kötelező módon tartalmaznia kell a költségeknek a teljes projekt szintjén történő megindokolását, úgy magát az önrészt, mint a helyi tanács hozzájárulását is beleértve. A jelentéseket a 2. Mellékletnek megfelelően kell összeállítani és papír alapon kell benyújtani, a megtett kiadásokat igazoló okiratokkal együtt. Ezen jelentések Sepsiszentgyörgy Municípium Polgármesteri Hivatalának az Iktatójában nyújtandók be.

(2) Az egy adott költségvetési év során kiutalt összegek legkésőbb az aktuális pénzügyi év végén a kedvezményezett részéről elszámolásra kell kerüljenek.

(3) A folyó év végéig el nem számolt összegeket a kedvezményezett köteles visszautalni a támogató bankszámlájára a törvény szerint kiszámolt törvényes kamatokkal együtt.

**21. cikk** - Azok a sportprogramok és sportprojektek, amelyeket illetően a szerződésben foglalt határidőn belül nem nyújtottak be a zárójelentéseket, nem nyerik el a végső részlet elszámolását és sajátos eljárásokra számíthatnak.

**Jogkövetkezmények**

**22. cikk** - A támogatási szerződések az írásos megkeresés kézbesítésétől számított 10 naptári napon belül, a bíróság beavatkozása nélkül teljes jogi hatállyal felmondhatók, amelyben a vétkes fél tudomására hozták a lényeges szerződés szerinti kötelezettségek nem teljesítésének a tényét. Az írásos megkeresést az egy vagy több lényeges szerződés szerinti kötelezettség nem teljesítésének vagy nem megfelelőképpen történt teljesítésének a megállapítását követő 10 naptári napon belül kerülhet kiközlésre.

**23. cikk** - A szerződés alapján vállalt lényeges feltételek nem teljesítése miatti felmondás esetén, a támogatás kedvezményezettje köteles 15 napon belül visszaszolgáltatni az engedélyezésre jogosult főtisztviselőnek a hozzájárulás címen kiutalt összegeket, azon összegek kivételével, amelyeket a lebonyolított sportintézkedések során már indokolt módon felhasználásra kerültek.

**24. cikk** - A szerződés felbontása következtében visszaszolgáltatott összegeket illetően a támogatás kedvezményezettjei késedelmi kamatokkal és büntetésekkel tartoznak, a költségvetési követelések begyűjtéséről szóló jogszabály értelmében, amelyek a megyei költségvetés bevételének minősülnek.

**Záró rendelkezések**

**25. cikk** - A szerződések megkötési eljárásával vagy a támogatási szerződések lebonyolításával kapcsolatos valamennyi megkeresés, kérelem, tájékoztatás, értesítés a támogatás kérelmezői felé román nyelven, írásos formában kerül kiközlésre.

**26. cikk** - Jelen szabályzatot az érvényben lévő jogszabály előírásai egészítik ki.

**27. cikk** - A 2000/69. számú, utólagosan módosított és kiegészített törvény értelmében, a szabályzat előírásai a jóváhagyásának alapjául szolgáló helyi tanácshatározat hatályba lépéstől kezdődően, valamennyi, a megyei költségvetésből nyújtott sporttevékenységi támogatásra vonatkoznak.

**A szabályzat mellékletei**

**28. cikk** - A következő mellékletek jelen szabályzat szerves részét képezik:

**Számú Melléklet** - Finanszírozási kérelem;

1.1. Melléklet - A sportprogram/sportprojekt bevétel és kiadás költségvetése;

1.2. Melléklet - Igazolás önrész rendelkezésre állásáról;

1.3. Melléklet - Elnök/ igazgató/sportszervezeti struktúra/szervezet jogi képviselőjének a nyilatkozata;

1.4. Melléklet - Elnök/ igazgató/sportszervezeti struktúra/szervezet jogi képviselőjének a pártatlansági nyilatkozata;

1.5. Melléklet – Saját felelősségre tett nyilatkozat sportprogram felelős kinevezéséről;

**2. számú Melléklet** – Pénzügyi normák

**3. számú Melléklet** - Finanszírozási keret-szerződés

**4. számú Melléklet** – Formanyomtatvány félidős és végső jelentésekhez

4.1. Melléklet – Saját felelősségre tett nyilatkozat arról, hogy ugyanazon számla nem került két támogató hatóságnál elszámolásra.